
72 DR.30.09.2021 
 

Persoalan modal insan dan integriti amat perlu dititikberatkan. Sejauh mana 
kerajaan memandang serius hal ini? Adakah Pusat Governans, Integriti dan Antirasuah 
Nasional (GIACC) yang ditubuhkan pada 1 Jun 2018 itu masih berfungsi dengan kuku dan 
taring yang secukupnya?   Hal ini kerana kita tidak mahu hanya indah khabar daripada 
rupa. Banyak agensi, jabatan, dan institut ditubuhkan tetapi bertindih fungsi dan bidang 
kuasa serta tidak pula mencapai tujuan utama penubuhannya. Hasilnya wang rakyat 
dibelanjakan tetapi tidak membuahkan hasil dalam usaha memerangi rasuah.  

 Seterusnya, saya ingin mendapatkan pencerahan daripada KDN berkenaan isu 
kematian tahanan dalam lokap. Ketelusan PDRM amat penting dalam hal ini kerana ia 
melibatkan persoalan kepercayaan orang awam terhadap imej institusi polis yang perlu 
dipelihara dan dipertahankan. Antara langkah penting dalam hal ini ialah Rang Undang-
undang Suruhanjaya Bebas Tatakelakuan Polis (IPCC) yang akan menggantikan 
cadangan penubuhan Suruhanjaya Bebas Aduan dan Salah Laku Polis (IPCMC). 
Persoalannya apakah perbezaan utama antara kedua cadangan rang undang-undang ini?  

Seterusnya penubuhan IPCC amat penting kerana ia adalah langkah reformasi 
PDRM yang sekian lama tertangguh, 16 tahun dahulu seperti mana yang diusulkan dalam 
Laporan Suruhanjaya Diraja untuk meningkatkan operasi dan pengurusan PDRM yang 
dipengerusikan oleh Tun Mohamed Dzaiddin Abdullah pada tahun 2005.  

 Saya juga ingin menyentuh persoalan kebajikan warga PDRM, ATM dan anggota 
penguat kuasa. Semakan gaji, elaun dan kemudahan kuarters kepada mereka wajar 
menjadi pertimbangan utama kerajaan. Hal ini kerana kita perlu sedar dalam usaha 
kerajaan mahu mencapai matlamat RMKe-12, purata pendapatan isi rumah RM10,000 
sebulan pada tahun 2025 kelak, maka pendapatan anggota penguat kuasa kini perlu 
diberikan nilai yang sewajarnya dengan realiti cabaran kos sara hidup yang kian 
meningkat.  

Usaha pencegahan jenayah antara perkara penting yang perlu dititikberatkan 
untuk mewujudkan suasana negara yang selamat dan tenteram. Persepsi rasa selamat 
dalam kalangan penduduk bandar dan luar bandar hanya boleh dicapai sekiranya wujud 
kerjasama erat antara PDRM dengan orang ramai. Perjuangan menentang jenayah 
bukanlah tanggungjawab PDRM sahaja, maka program penyertaan komuniti dan 
kesukarelawanan rakyat perlu diperkasakan.  

Secara fokusnya, saya ingin tahu prestasi program Community Policing di Kedah 
termasuk di Parlimen Jerai. Kesedaran orang awam perlu dipergiatkan lagi melalui 
kempen mega untuk menyertai program Volunteer Smartphone Patrol (VSP) yang kini 
berjumlah 800,000 lebih orang sukarelawan.  

Sasaran RMke-12 untuk Malaysia berada pada tangga kesepuluh kedudukan 
dalam Global Peace Index dalam tahun 2025 boleh dicapai sekiranya kita berjaya 
mewujudkan persekitaran yang selamat malah perasaan selamat itu perlu wujud dalam 
diri.  

 Seterusnya saya ingin menyentuh isu membanteras penyalahgunaan dan 
pengedaran dadah, musuh nombor satu negara. Sungguh meruntun hati melihat nasib 
masa hadapan anak bangsa yang musnah angkara dadah. Selagi mana kita gagal 
mengekang kemasukan dadah khususnya melalui sempadan yang bolos, maka selagi 
itulah isu dadah ini tidak akan berakhir. Undang-undang yang tegas dan langkah 
bersepadu bagi mencegah pengedaran dadah perlu terus dipergiatkan oleh pihak 
berkuasa. Sesungguhnya mencegah itu lebih baik daripada mengubati. Sekali mereka 
terjebak, bukan mudah untuk keluar daripada dunia itu tetapi tetap peluang kedua wajar 
kita berikan kepada mereka.  

Saya menyokong langkah kerajaan untuk meminda undang-undang agar penagih 
dadah yang tidak terlibat dengan jenayah tidak disenaraikan dalam data penjenayah dan 
orang yang tidak diingini. Bekas penagih dadah wajar diberikan peluang kedua untuk 
meneruskan kehidupan di luar pusat serenti dengan pekerjaan yang selayaknya. 

 Justeru, saya amat mengharapkan agar modul program rawatan pemulihan yang 
digunakan di Pusat Pemulihan Penagihan Narkotik (PUSPEN) AADK dikemas kini dengan 
cabaran realiti semasa. Modul pembangunan kerohanian perlu seiring dengan program 
kemahiran yang boleh diaplikasikan apabila mereka keluar dari PUSPEN.  



Persoalan modal insan dan integriti amat perlu dititikberatkan. Sejauh mana kerajaan memandang serius hal ini? Adakah Pusat Governans, Integriti dan Antirasuah Nasional (GIACC) yang ditubuhkan pada 1 Jun 2018 itu masih berfungsi dengan kuku dan taring yang secukupnya? Hal ini kerana kita tidak mahu hanya indah khabar daripada rupa. Banyak agensi, jabatan, dan institut ditubuhkan tetapi bertindih fungsi dan bidang kuasa serta tidak pula mencapai tujuan utama penubuhannya. Hasilnya wang rakyat dibelanjakan tetapi tidak membuahkan hasil dalam usaha memerangi rasuah. Seterusnya, saya ingin mendapatkan pencerahan daripada KDN berkenaan isu kematian tahanan dalam lokap. Ketelusan PDRM amat penting dalam hal ini kerana ia melibatkan persoalan kepercayaan orang awam terhadap imej institusi polis yang perlu dipelihara dan dipertahankan. Antara langkah penting dalam hal ini ialah Rang Undang- undang Suruhanjaya Bebas Tatakelakuan Polis (IPCC) yang akan menggantikan cadangan penubuhan Suruhanjaya Bebas Aduan dan Salah Laku Polis (IPCMC). Persoalannya apakah perbezaan utama antara kedua cadangan rang undang-undang ini?. Seterusnya penubuhan IPCC amat penting kerana ia adalah langkah reformasi PDRM yang sekian lama tertangguh, 16 tahun dahulu seperti mana yang diusulkan dalam Laporan Suruhanjaya Diraja untuk meningkatkan operasi dan pengurusan PDRM yang dipengerusikan oleh Tun Mohamed Dzaiddin Abdullah pada tahun 2005. Saya juga ingin menyentuh persoalan kebajikan warga PDRM, ATM dan anggota penguat kuasa. Semakan gaji, elaun dan kemudahan kuarters kepada mereka wajar menjadi pertimbangan utama kerajaan. Hal ini kerana kita perlu sedar dalam usaha kerajaan mahu mencapai matlamat RMKe-12, purata pendapatan isi rumah RM10,000 sebulan pada tahun 2025 kelak, maka pendapatan anggota penguat kuasa kini perlu diberikan nilai yang sewajarnya dengan realiti cabaran kos sara hidup yang kian meningkat. Usaha pencegahan jenayah antara perkara penting yang perlu dititikberatkan untuk mewujudkan suasana negara yang selamat dan tenteram. Persepsi rasa selamat dalam kalangan penduduk bandar dan luar bandar hanya boleh dicapai sekiranya wujud kerjasama erat antara PDRM dengan orang ramai. Perjuangan menentang jenayah bukanlah tanggungjawab PDRM sahaja, maka program penyertaan komuniti dan kesukarelawanan rakyat perlu diperkasakan. Secara fokusnya, saya ingin tahu prestasi program Community Policing di Kedah termasuk di Parlimen Jerai. Kesedaran orang awam perlu dipergiatkan lagi melalui kempen mega untuk menyertai program Volunteer Smartphone Patrol (VSP) yang kini berjumlah 800,000 lebih orang sukarelawan. Sasaran RMke-12 untuk Malaysia berada pada tangga kesepuluh kedudukan dalam Global Peace Index dalam tahun 2025 boleh dicapai sekiranya kita berjaya mewujudkan persekitaran yang selamat malah perasaan selamat itu perlu wujud dalam diri. Seterusnya saya ingin menyentuh isu membanteras penyalahgunaan dan pengedaran dadah, musuh nombor satu negara. Sungguh meruntun hati melihat nasib masa hadapan anak bangsa yang musnah angkara dadah. Selagi mana kita gagal mengekang kemasukan dadah khususnya melalui sempadan yang bolos, maka selagi itulah isu dadah ini tidak akan berakhir. Undang-undang yang tegas dan langkah bersepadu bagi mencegah pengedaran dadah perlu terus dipergiatkan oleh pihak berkuasa. Sesungguhnya mencegah itu lebih baik daripada mengubati. Sekali mereka terjebak, bukan mudah untuk keluar daripada dunia itu tetapi tetap peluang kedua wajar kita berikan kepada mereka. Saya menyokong langkah kerajaan untuk meminda undang-undang agar penagih dadah yang tidak terlibat dengan jenayah tidak disenaraikan dalam data penjenayah dan orang yang tidak diingini. Bekas penagih dadah wajar diberikan peluang kedua untuk meneruskan kehidupan di luar pusat serenti dengan pekerjaan yang selayaknya. Justeru, saya amat mengharapkan agar modul program rawatan pemulihan yang digunakan di Pusat Pemulihan Penagihan Narkotik (PUSPEN) AADK dikemas kini dengan cabaran realiti semasa. Modul pembangunan kerohanian perlu seiring dengan program kemahiran yang boleh diaplikasikan apabila mereka keluar dari PUSPEN.